

РАЗВОЈНИ ПЛАН МРЕЖЕ ЈАВНИХ ОСНОВНИХ ШКОЛА

ВОДИЧ ЗА ИЗРАДУ ЕЛАБОРАТА ЗА ПРИПРЕМУ

ОДЛУКЕ О МРЕЖИ ЈАВНИХ ОСНОВНИХ ШКОЛА

|  |  |  |
| --- | --- | --- |
| СТАЛНА КОНФЕРЕНЦИЈА ГРАДОВА И ОПШТИНА  БЕОГРАД, 16.05.2018. |  |  |

САДРЖАЈ

1. [0. Увод 2](#_Toc514168717)

[0.1 Правни основ 2](#_Toc514168718)

[0.2 Извор података 2](#_Toc514168719)

[0.3 Критеријуми и принципи акта о мрежи јавних основних школа 2](#_Toc514168720)

[0.4 Обавезе и поступак који спроводе ЈЛС 2](#_Toc514168721)

1. [1. Профил града/општине 2](#_Toc514168722)

[1.1. Географски подаци 2](#_Toc514168723)

[1.2. Демографски подаци 2](#_Toc514168724)

[1.3. Стање привреде и перспектива економског развоја 3](#_Toc514168725)

[1.4. Локална традиције и установе културе, уметности и спорта. 3](#_Toc514168726)

1. [2. Установе основног образовања и васпитања на територији града/општине 3](#_Toc514168727)

[2.1. Историјски осврт на развој образовне делатности 3](#_Toc514168728)

[2.2. Приказ тренутне мреже јавних основних школа 3](#_Toc514168729)

[2.3. Просторни распоред и међусобна удаљености јавних основних школа 3](#_Toc514168730)

[2.4. Уписна подручја јавних основних школа 3](#_Toc514168731)

[2.5. Анализа кретања броја ученика првог разреда, укупног броја ученика и броја одељења у претходне четири школске године (2014/15 - 2017/18. година) 4](#_Toc514168732)

[2.6. Просторних и кадровских капацитета јавних основних школа 4](#_Toc514168733)

1. [3. План развоја мреже јавних основних школа на територији града/општине 4](#_Toc514168734)

[3.1. Број деце рођене граду/општини и број ученика првог разреда 4](#_Toc514168735)

1. [4. Закључак 5](#_Toc514168736)

[4.1 Развоја мреже јавних основних школа у наредних осам година 5](#_Toc514168737)

1. [5. Одлука о мрежи јавних основних школа 5](#_Toc514168738)

[5.1 Предлог Одлуке 5](#_Toc514168739)

1. [ПРИЛОЗИ 5](#_Toc514168740)

СКРАЋЕНА ВЕРЗИЈА ЕЛАБОРАТА САДРЖИ ПРЕГЛЕД ГЛАВНИХ ЕЛЕМЕНАТА ДОКУМЕНТА СА ОПИСОМ САДРЖАЈА ЗА СВАКИ ЕЛЕМЕНТ И НАМЕЊЕНА ЈЕ ЗА СТИЦАЊЕ ОПШТЕГ УВИДА У ОБИМ И САСТАВНЕ ЕЛЕМЕНТЕ ЕЛАБОРАТА КОЈИ ЈЕ ПОТРЕБНО ПРИПРЕМИТИ КАО ПОДЛОГУ ЗА ДОНОШЕЊЕ ОДЛУКЕ О МРЕЖИ ЈАВНИХ ШКОЛА

# **0. Увод**

## 0.1 Правни основ

## 0.2 Извор података

## 0.3 Критеријуми и принципи акта о мрежи јавних основних школа

## 0.4 Обавезе и поступак који спроводе ЈЛС

У уводном делу треба указати да је циљ израде овог елабората да буде стручна и информациона подлога за доношење Одлуке о мрежи јавних основних школа. Потребно је детаљно приказати правни основ за његову израду, навести изворе података који су у њему приказани и начин на који су подаци прикупљени. Потребно је осврнути се на принципе и критеријуме које треба поштовати приликом припреме Одлуке о мрежи јавних основних школа и приказати поступак који је спроведен у ЈЛС у циљу обављања овог задатка. У уводном делу треба се осврнути и на садржај елабората и навести његове главне делове.

# **1. Профил ЈЛС**

## 1.1. Географски подаци

У овом делу представити основне географске податке и специфичности. Приказати податке о величини терена, величини насеља, удаљеностима и саобраћајној повезаности насељених места, повезаности са главним саобраћајним коридорима, Главним градом и другим већим градовима у околини као и специфичностима брдско-планинских и приграничних подручја. Приказати скице и мапе које одражавају наведене специфичности као и евентуални просторни размештај јавних основних школа у датој ЈЛС.

## 1.2. Демографски подаци

У овом делу представити демографске специфичности ЈЛС и дати податке о историјату демографских кретања у ЈЛС и околним насељеним местима у протеклом периоду. Користити доступне податке РЗС о пописима становника и друге податке са о такозваним виталним статистикама. Приказати податке о тренду миграција, као и најактуелније податке о структури становништва на основу последњег пописа становника из 2011. године. Број мушкараца и жена, етнички састав, старосну структуру, образовну структуру становништва, однос градског и руралног становништва и слично.

## 1.3. Стање привреде и перспектива економског развоја

У овом делу елабората представити структуру економије, развојне приоритете и перспективе развоја појединих грана привреде као и перспективе запошљавања. За ове потребе користити важеће Стратегије које се односе на ЈЛС, Просторне планове и друге развојне и планске документе који одсликавају перспективе развоја дате ЈЛС у ширем временском оквиру (5-10-20 година).

## 1.4. Локална традиције и установе културе, уметности и спорта

У овом делу представити установе чији је оснивач дата ЈЛС, приказати специфичности локалне традиције, дати осврт на богатство које ЈЛС има захваљујући културолошкој и етничкој различитости, приказати број, структуру и ниво развијености установа културе, уметности и спортакао и одредбе и чињенице које се односе на права мањина на образовање на матерњем језику.

# **2. Установе основног образовања и васпитања**

## 2.1. Историјски осврт на развој образовања у ЈЛС

## 2.2. Приказ мреже јавних основних школа

## 2.3. Просторни распоред и удаљености основних школа

## 2.4. Уписна подручја основних школа

У овом делу представити установе основног образовања и васпитања на територији ЈЛС. Најпре је потребно дати кратак историјат развоја основног образовања на територији ЈЛС, затим приказ тренутног стања мреже основних школа са обавезним податком о тренутном броју ученика у току школске 2017/18. године и на крају осврт на њихов просторни распоред и међусобне удаљености. Ово је нарочито важно имајући у виду да један од критеријума за доношење Одлуке о мрежи јавних основних школа односи на њихове међусобне удаљености, нарочито у случају када су школе са мање од 480 ученика.

У овом делу веома корисно би било осврнути се на питања обухвата ученика обавезним образовањем (припремни предшколски програм и основна школа) као и податке о стопи осипања ученика из образовања на територији дате ЈЛС.

У овом делу потребно је такође дефинисати уписно подручје сваке јавне основне школе као и евентуална заједничка уписна подручја. Уписно подручје школе је просторно подручје с којег се ученици уписују у одређену основну школу на основу пребивалишта односно боравишта и може да обухватити територију једне или више месних заједница, делове насеља и одређене улице.

## 2.5. Анализа кретања броја ученика првог разреда, укупног броја ученика и броја одељења у претходне четири школске године (2014/15 - 2017/18. година)

У овом делу потребно је извршити анализу тренда кретања броја ученика првог разреда, укупног броја ученика и броја одељења у претходне четири школске године (2014/15 до 2017/18. година) за све школе из тренутно важеће мреже основних школа. Та анализа тренда може да помогне у процени даљих кретања броја ученика у наредном четворогодишњем односно осмогодишњем периоду, како је то дефинисано Уредбом о критеријумима за доношење одлуке о мрежи јавних основних школа. У коментару табеле приказати најзначајније увиде и објаснити како би они могли да утичу на евентуалне измене/рационализације у новој мрежи јавних основних школа која се предлаже за усвајање. У овом делу би корисно било изнети и податке о обухвату ученика обавезним образовањем (припремни предшколски програм и основна школа) као и податке о стопи осипања ученика из основног образовања на територији читаве ЈЛС уколико су доступни.

## 2.6. Просторних и кадровских капацитета јавних основних школа

У овом делу потребно је извршити анализу просторних и кадровских капацитета основних школа. Изабрано је неколико кључних индикатора који могу указати на просторне и кадровске ресурсе школа а што може бити од значаја у случају да се предлаже укидање, спајање или трансформација одређених школа и школских објеката. Потребно је прикупити податке о: години изградње/доградње и реновирања школа, површини простора школе (учионице, фискултурна сала, двориште), броју запослених (наставници, стручни сарадници, остали).

У коментару табеле приказати најзначајније увиде и објаснити како би они могли да утичу на измене, трансформације, спајања или укидања појединих школа које се предлажу за усвајање.

# **3. План развоја мреже јавних основних школа**

## 3.1. Број рођене деце и број ученика првог разреда

У овом делу протребно је приказати податке који се односе на план развоја мреже јавних основних школа у предстојећем четворогодишњем односно осмогодишњем периоду.

На основу података матичних служби ЈЛС или податала РСЗ могуће је утврдити број рођене деце на територји дате ЈЛС у претходном периоду. Из података о укупном броју уписаних ученика првог разреда у датој ЈЛС, са временским померањем од седам година, могуће је уочити однос броја рођене деце и броја деце која касније бивају уписана у школе на датој територији. Овде је реч о релативно грубим проценама имајући у виду да је за детаљније анализе потребно пратити миграционе токове као и друге трендове који утичу на везу броја рођене деце на територији одређене ЈЛС и броја ученика првог разреда која ће бити уписана у ОШ на истој територији.

Треба приказати податке који се односе на број деце рођене на територији ЈЛС у одређеном претходном периоду за који су доступни валидни подаци. Такође потребно је приказати и број ученика “првака” уписаних у ОШ на територији ЈЛС седам година касније као и прогнозу уписа првака у периоду који следи до школске 2024/25. године. У коментару табеле приказати најзначајније увиде и објаснити како би они могли да утичу на измене, трансформације, спајања или укидања појединих школа које се предлажу за усвајање.

# **4. Закључак**

## 4.1 Развоја мреже јавних основних школа у наредних осам година

У овом делу елабората протребно је приказати гавне закључке извршене анализе и предлог као да се они уграде у нацрт Одлуке о мрежи јавних основних школа која се доставља Скупштини ЈЛС на разматрање и усвајање а касаније и Министасртву на сагласност. Закључак треба да садржи предлог који се односи на предстојећи четворогодишњи односно осмогодишњи период и објашњење и образложење за учињене крупније интервенције у мрежи јавних основних школа у смислу укидања појединих школа, оснивања нових школа или пак спајања неких школа у јединствену установу.

# **5. Одлука о мрежи јавних основних школа**

## 5.1 Предлог Одлуке

У овом делу протребно је приказати садржај Одлуке о мрежи јавних основних школа која се доставља Скупштини ЈЛС на разматрање и усвајање а касаније и Министасртву на сагласност.

# **ПРИЛОЗИ**

У овом делу протребно је приказати прилоге који додатно поткрепљују израђени елаборат. Прилози могу садржати табеле са подацима, примере одлука појединих ЈЛС, примере уписних подручја општине/града, изводе из закона, правилника, уредби и слично.